**ჯაკლინ სმიტი** (ინგლ. Jaclyn Smith, დ. 26 ოქტომბერი, 1945, ჰიუსტონი, აშშ) — ამერიკელი მსახიობი და ბიზნესმენი, რომელიც ცნობილია კელი გარეტის როლით პოპულარულ სატელევიზიო სერიალში" ჩარლის ანგელოზები" (1976-1981). სრიალის გადაღებების  დასრულების შემდეგ  დააარსა საკუთარი მოდის და პარფიუმერიის ბრენდი.

ადრეული წლები
-------------

ჟაკლინ ელენ სმიტი დაიბადა ჰიუსტონში, ტეხასი. დადიოდა   სან ანტონიოს Trinity University-ში. სასწავლებლი დამთავრების შემდეგ  გადავიდა ნიუ-იორკში, მისი სურვილი იყო ბალეტის მოცეკვავე გამხდარიყო.  საბოლოოდ მისი  კარიერა 1968 წელს დაიწყო  რეკლამებში და მცირე ფილმებში მონაწილეობით.

"ჩარლის ანგელოზები". პირველი სეზონი. 1976 წ. ჟაკლინ სმიტი (მარცხნიდან), ფარა ფასეტი და ქეით ჯექსონი
1976 წლის 21 მარტს გაიმართა" ჩარლის ანგელოზების" პრემიერა, სმიტმა კელი გარეტის როლი შეასრულა. შოუში ასევე მონაწილეობენ ქეით ჯექსონი და ფარა ფასეტი. სერიალს დიდი წარმატება ხვდა წილად არა მხოლოდ ამერიკის შეერთებულ შტატებში, არამედ მთელ მსოფლიოში, რამაც სამი მსახიობი იმ პერიოდის პირველი მასშტაბის ვარსკვლავებად აქცია.

სმიტი ერთადერთი მსახიობია, რომელიც სერიალის ხუთივე სეზონში გამოჩნდა. სერიალის გადაღებებს შორის, მსახიობმა ითამაშა ისეთ სატელევიზიო ფილმებში, როგორიცაა „გაქცევა ბოგენის საგრაფოდან" (1977) და „მომხმარებლები" (1978). 1980 წელს მან შეასრულა თავისი პირველი მთავარი როლი ფილმ თრილერში „მკვლელობა ღამით", რომელიც არ გამოდგა წარმატებული.

ჯაკლინ სმიტი რონალდ და ნენსი რეიგანებთან ერთად. 1986 წ.
სმიტმა ითამაშა ჟაკლინ კენედის როლი ფილმში „ჟაკლინ ბუვიე კენედი", რისთვისაც 1981 წელს ნომინირებული იყო ოქროს გლობუსზე სატელევიზიო  მინისერიალში შესრულებული ქალის როლისთვის. ჯაკლინ სმიტმა  განაგრძო მონაწილეობა უამრავ სატელევიზიო ფილმსა და მინისერიალში მომდევნო 20 წლის განმავლობაში. შეასრულა არაერთი წამყვანი როლი სატელევიზიო ფილმებში, მათ შორისაა: „ ანგელოზების რისხვა", ანგელოზების რისხვა 2", „ფლორენს ნაითინგეილი", „სენტიმენტალური მოგზაურობა", „დეჟა ვიუ", „კრისტინ კრომველი", „დოქტორ უილისის გაუპატიურება", „ ტყუილი კოცნის წინ"", "ბორნის პიროვნების იდენტობა", "ღმერთების წისქვილი", "ტყუილი კოცნის წინ", "კოშმარი დღისით", "მკვლელის მკლავებში", "ოჯახური ალბომი", "ჩემი საუკეთესო მეგობარი", "სანამ ის გაიღვიძებს", "თავისუფალი ვარდნა", "გულის კარნახით", "ჩვეულებრივი სასწაულები" და მრავალი სხვა. 2003 წელს ის გამოჩნდა ფილმში „ჩარლის ანგელოზებო: მხოლოდ წინ!".

1989 წელს ჟაკლინ სმიტს გაუხსნეს თავისი სახელობის ვარსკვლავი „ჰოლივუდის დიდების ხეივანში".

2008 წლის სექტემბერში სმიტმა გამოუშვა STYLE by Jaclyn Smith პარიკების კოლექცია Paula Young Wigs-ისთვის. პარიკები შექმნილია სტილისტ ხოსე ჰებერტის მიერ.

პირადი ცხოვრება
---------------

ჟაკლინ სმიტს ამჟამად მეოთხე ქმარი ჰყავს. მეორე  ქორწინებაში მსახიობს შეეძინა ვაჟი გასტონი (დაიბადა 1982 წელს) და ქალიშვილი სპენსერ მარგარეტი (დაიბადა 1985 წელს). 2003 წელს მას დაუდგინეს სარძევე ჯირკვლის კიბო. მსახიობი ინტენსიურად გადის  გადის მკურნალობის კურსს. 2010 წელს სმიტი გადაიღეს დოკუმენტურ ფილმში მკერდის კიბოს შესახებ *1 a Minute.*

რესურსები ინტერნეტში
--------------------

* ჯაკლინ სმიტი. ოფიციალური ვებ გვერდი
* ჯაკლინ სმიტი. კინოფილმების ინტერნეტ მონაცემთა ბაზა (ინგლ.)

სქოლიო
------



1. ↑  "*Texas Births, 1926–1995. Family Tree Legends Records Collection (Online Database). Pearl Street Software, 2004–2005*". Familytreelegends.com. Retrieved August 22, 2012.
2. ↑  Cowen, Diane (August 29, 2016). "Catching up with Jaclyn Smith, Houston's 'Angel'"[*მკვდარი ბმული*]. *Houston Chronicle*. Retrieved March 21, 2018.
3. ↑  Knight, Gladys (2010). *Female Action Heroes: A Guide to Women in Comics, Video Games, Film, and Television*. ABC-CLIO. p. 49. ISBN 9780313376122.
4. ↑  *Parade*, 6/22/08, p. 4
5. ↑  "Heaven Sent".
6. ↑  "1 A MINUTE". *Uniglobe Entertainment*. Retrieved March 21, 2018.
7. ↑  Burchill, Julie (November 17, 2000). "Once upon a time there were three little girls who went to the police academy..." *The Guardian*. Manchester. Retrieved September 18, 2017.